02020R1191 — SL — 03.11.2021 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

IZVEDBENA UREDBA KOMISIJE (EU) 2020/1191

z dne 11. avgusta 2020

o vzpostavitvi ukrepov za preprečevanje vnosa virusa rjave grbančavosti plodov paradižnika (virusa ToBRFV) v Unijo in njegovega širjenja znotraj Unije ter razveljavitvi Izvedbenega sklepa (EU) 2019/1615







Člen 1

Opredelitev pojmov

V tej uredbi se uporabljajo naslednje opredelitve pojmov:

(a) „zadevni škodljivi organizem“ pomeni virus rjave grbančavosti plodov paradižnika (virus ToBRFV);

▼M2

(b) „zadevne rastline“ pomenijo rastline sorte Solanum lycopersicum L. in njene hibride ter sorte Capsicum spp., razen zadevnih semen in zadevnih plodov;

(c) „zadevna semena“ pomenijo semena sorte Solanum lycopersicum L. in njene hibride ter sorte Capsicum spp.;

(d) „zadevni plodovi“ pomenijo plodove sorte Solanum lycopersicum L. in njene hibride ter sorte Capsicum spp.

▼B

Člen 2

Prepovedi v zvezi z zadevnim škodljivim organizmom

Prepovedano je vnašanje zadevnega škodljivega organizma na ozemlje Unije, njegovo premikanje po njem ter posedovanje, razmnoževanje ali izpust na njem.

Člen 3

Odkritje ali sum navzočnosti zadevnega škodljivega organizma

1. Vsaka oseba na ozemlju Unije, ki sumi ali odkrije navzočnost zadevnega škodljivega organizma, nemudoma obvesti pristojni organ in mu predloži vse ustrezne informacije o navzočnosti ali sumu navzočnosti zadevnega škodljivega organizma.

2. Pristojni organ ob prejemu takih informacij: (a) nemudoma evidentira predložene informacije; (b) sprejme vse potrebne ukrepe za potrditev navzočnosti ali suma navzočnosti zadevnega škodljivega organizma; (c) zagotovi, da se vse osebe, ki imajo pod svojim nadzorom rastline, ki bi lahko bile okužene z zadevnim škodljivim organizmom, obvestijo o: (i) navzočnosti ali sumu navzočnosti zadevnega škodljivega organizma ter (ii) morebitnih tveganjih, povezanih z zadevnim škodljivim organizmom, in ukrepih, ki jih je treba sprejeti.

▼M2

Člen 4

Ukrepi v zvezi s potrjeno navzočnostjo zadevnega škodljivega organizma

1. Kadar se uradno potrdi navzočnost ali sum navzočnosti zadevnega škodljivega organizma na ozemlju države članice, pristojni organ zadevne države članice zagotovi, da so sprejeti ustrezni ukrepi za izkoreninjenje zadevnega škodljivega organizma v skladu s členom 17 Uredbe (EU) 2016/2031.

Poleg tega navedeni pristojni organ sprejme ukrepe iz odstavkov 2 in 3 tega člena, razen če so v zvezi z zadevnim škodljivim organizmom izpolnjeni pogoji iz člena 18(4) Uredbe (EU) 2016/2031.

2. Pristojni organ nemudoma vzpostavi razmejeno območje, kot sledi: (a) v primeru navzočnosti zadevnega škodljivega organizma na enotah pridelave s fizično zaščito razmejeno območje obsega vsaj enoto pridelave, na kateri je bil odkrit zadevni škodljivi organizem; (b) v primeru navzočnosti zadevnega škodljivega organizma na enotah pridelave, ki niso tiste iz točke (a), razmejeno območje obsega: (i) napadeno območje, ki vključuje vsaj enoto pridelave, na kateri je bila ugotovljena navzočnost zadevnega škodljivega organizma; (ii) varovalni pas velikosti vsaj 30 m okrog napadenega območja.

3. Na razmejenem območju pristojni organ ali poklicni izvajalec dejavnosti pod uradnim nadzorom pristojnega organa: (a) na enotah pridelave, namenjenih za pridelavo zadevnih rastlin za saditev ali za pridelavo zadevnih semen: (i) nemudoma odstrani in uniči vse napadene partije zadevnih rastlin za saditev in po potrebi zadevna semena iz navedenih partij. Odstranitev in uničenje se izvedeta tako, da ni tveganja za širjenje zadevnega škodljivega organizma; (ii) uporabi posebne higienske ukrepe za osebje ter na strukturah, orodjih in strojih, materialih in prevoznih sredstvih na enotah pridelave, da se prepreči širjenje zadevnega škodljivega organizma na druge partije na enoti pridelave in na zaporedne posevke zadevnih rastlin ali na druge enote pridelave; (iii) uniči ali tretira rastni substrat vsaj ob koncu pridelovalne sezone tako, da ni ugotovljivega tveganja za širjenje zadevnega škodljivega organizma; (b) na enotah pridelave, namenjenih za pridelavo zadevnih plodov: (i) odstrani in uniči vse zadevne rastline z enote pridelave vsaj ob koncu pridelovalne sezone. Odstranitev se izvede tako, da ni ugotovljivega tveganja za širjenje zadevnega škodljivega organizma; (ii) uporabi posebne higienske ukrepe za osebje ter na strukturah, orodjih in strojih, materialih in embalaži ter prevoznih sredstvih plodov na enotah pridelave, da se prepreči širjenje zadevnega škodljivega organizma na zaporedne posevke zadevnih rastlin ali na druge enote pridelave; (iii) uniči ali tretira rastni substrat vsaj ob koncu pridelovalne sezone tako, da ni ugotovljivega tveganja za širjenje zadevnega škodljivega organizma.

4. Pristojni organi lahko prekličejo razmejeno območje in ustrezne ukrepe za izkoreninjenje, kadar je bilo po vzorčenju in testiranju zaporednega posevka zadevnih rastlin ugotovljeno, da je enota prosta zadevnega škodljivega organizma vsaj šest mesecev po saditvi navedenih rastlin.

▼B

Člen 5

Sistematične raziskave glede navzočnosti zadevnega škodljivega organizma v državah članicah

1. Države članice izvedejo letne sistematične raziskave glede navzočnosti zadevnega škodljivega organizma na zadevnih rastlinah za saditev, zadevnih semenih in zadevnih plodovih na svojem ozemlju, vključno z mesti pridelave zadevnih semen in zadevnih rastlin za saditev.

2. Navedene sistematične raziskave: (a) vključujejo vzorčenje in testiranje, kot sta določena v Prilogi, ter (b) temeljijo na: (i) ocenjenem tveganju vnosa in širjenja zadevnega škodljivega organizma v zadevno državo članico in znotraj nje ter (ii) trdnih znanstvenih in tehničnih načelih v zvezi z možnostjo odkrivanja zadevnega škodljivega organizma.

3. Države članice Komisiji in drugim državam članicam do 30. aprila vsako leto sporočijo rezultate sistematičnih raziskav, izvedenih v predhodnem koledarskem letu.

Člen 6

Premeščanje zadevnih rastlin za saditev znotraj Unije

1. Zadevne rastline za saditev se lahko premeščajo znotraj Unije le, če jim je priložen rastlinski potni list in če sta izpolnjena oba naslednja pogoja: (a) zadevne rastline so bile gojene na enoti pridelave, kjer je znano, da zadevni škodljivi organizem ni navzoč, na podlagi uradnih pregledov, ki se izvedejo ob ustreznem času za odkrivanje zadevnega škodljivega organizma, in kadar zadevne rastline kažejo simptome zadevnega škodljivega organizma, pristojni organ zagotovi njihovo vzorčenje in testiranje, ki pokažeta, da so navedene rastline proste zadevnega škodljivega organizma; (b) partije zadevnih rastlin za saditev so bile hranjene ločeno od drugih partij zadevnih rastlin za saditev z uporabo ustreznih higienskih ukrepov in fizičnega ločevanja.

Vzorčenje za testiranje, kot je navedeno v tem odstavku, se izvaja, kot je določeno v Prilogi.

2. Odstavek 1 se ne uporablja za: (a) zadevne rastline sorte Capsicum spp., za katere je znano, da so odporne proti zadevnemu škodljivemu organizmu; (b) zadevne rastline za saditev, pridelane v skladu z Izvedbenim sklepom (EU) 2019/1615.

Člen 7

Premeščanje zadevnih semen znotraj Unije

1. Zadevna semena se lahko premeščajo znotraj Unije le, če jim je priložen rastlinski potni list in če izpolnjujejo vse naslednje pogoje: (a) njihove matične rastline so bile pridelane na enoti pridelave, kjer je znano, da zadevni škodljivi organizem ni navzoč, na podlagi uradnih pregledov, ki se izvedejo ob ustreznem času za odkrivanje zadevnega škodljivega organizma; ▼M2 (b) pristojni organ ali poklicni izvajalci dejavnosti pod uradnim nadzorom pristojnega organa so opravili vzorčenje in testiranje semen ali njihovih matičnih rastlin v zvezi z zadevnim škodljivim organizmom, s katerima je bilo ugotovljeno, da so navedena semena in rastline prosti zadevnega škodljivega organizma. Pri testiranju matičnih rastlin se vzorčenje opravi čim prej pred prvim nabiranjem plodov. V primeru suma navzočnosti zadevnega škodljivega organizma vzorčenje in testiranje izvedejo le pristojni organi v skladu s členom 87(3), točka (c), Uredbe (EU) 2016/2031; ▼B (c) poreklo vseh partij zadevnih semen se evidentira in dokumentira.

▼M1

Zadevna semena, ki so bila nabrana pred 15. avgustom 2020, so izvzeta iz pogoja iz točke (a).

▼M1

2. Z odstopanjem od točke (a) in prvega pododstavka točke (b) odstavka 1 zadevna semena, ki so bila nabrana pred 15. avgustom 2020, pristojni organ ali poklicni izvajalci dejavnosti pod uradnim nadzorom pristojnega organa pred prvim premeščanjem znotraj Unije vzorčijo in testirajo v zvezi z zadevnim škodljivim organizmom, pri čemer je ugotovljeno, da so prosta navedenega škodljivega organizma.

Zadevna semena, prvič premeščena znotraj Unije po 1. aprilu 2021 in testirana z metodo ELISA pred 30. septembrom 2020, se ponovno testirajo s testno metodo, ki ni metoda ELISA, kot je navedeno v točki 3 Priloge.

▼B

3. Vzorčenje in testiranje semen se izvedeta, kot je določeno v Prilogi.

4. Odstavka 1 in 2 se ne uporabljata za zadevna semena sorte Capsicum spp., za katera je znano, da so odporna proti zadevnemu škodljivemu organizmu.

Člen 8

Vnos zadevnih rastlin za saditev v Unijo

1. Zadevne rastline za saditev, razen tistih sorte Capsicum spp., za katere je znano, da so odporne proti zadevnemu škodljivemu organizmu, s poreklom iz tretjih držav se lahko vnesejo v Unijo le, če jim je priloženo fitosanitarno spričevalo, ki v rubriki „Dopolnilna izjava“ vključuje naslednje elemente: (a) uradno izjavo, da zadevne rastline za saditev izvirajo iz zadevnih semen, za katera sta bila opravljena vzorčenje in testiranje v zvezi z zadevnim škodljivim organizmom, kot je določeno v Prilogi, ki sta pokazala, da so navedene rastline proste zadevnega škodljivega organizma; (b) uradno izjavo, da so bile zadevne rastline za saditev pridelane na enoti pridelave, ki jo registrira in nadzoruje nacionalna organizacija za varstvo rastlin v državi porekla, ter da je za navedene rastline znano, da so proste zadevnega škodljivega organizma na podlagi uradnih pregledov, ki se izvedejo ob ustreznem času za odkrivanje navedenega škodljivega organizma, v primeru simptomov pa se opravita vzorčenje in testiranje v zvezi z zadevnim škodljivim organizmom, s katerima je bilo ugotovljeno, da so navedene rastline proste zadevnega škodljivega organizma; (c) ime registrirane enote pridelave.

2. Zadevne rastline sorte Capsicum spp., za katere je znano, da so odporne proti zadevnemu škodljivemu organizmu, s poreklom iz tretjih držav se lahko vnesejo v Unijo le, če jim je priloženo fitosanitarno spričevalo, v katerem je v rubriki „Dopolnilna izjava“ potrjena navedena odpornost.

Člen 9

Vnos zadevnih semen v Unijo

1. Zadevna semena s poreklom iz tretjih držav, razen tistih sorte Capsicum spp., za katera je znano, da so odporna proti zadevnemu škodljivemu organizmu, se lahko vnesejo v Unijo le, če jim je priloženo fitosanitarno spričevalo, ki v rubriki „Dopolnilna izjava“ zajema naslednje: (a) uradno izjavo, da sta izpolnjena oba naslednja pogoja: (i) matične rastline zadevnih semen so bile pridelane na enoti pridelave, kjer je znano, da zadevni škodljivi organizem ni navzoč, na podlagi uradnih pregledov, ki se izvedejo ob ustreznem času za odkrivanje zadevnega škodljivega organizma; ▼M2 (ii) za zadevna semena ali matične rastline zadevnih semen sta bila opravljena uradno vzorčenje in testiranje v zvezi z zadevnim škodljivim organizmom v skladu s Prilogo, s katerima je bilo ugotovljeno, da so zadevna semena in rastline prosti zadevnega škodljivega organizma. Pri testiranju matičnih rastlin se vzorčenje opravi čim prej pred prvim nabiranjem plodov; ▼B (b) ►M1 informacije, ki zagotavljajo sledljivost enote pridelave matičnih rastlin. ◄

2. Zadevna semena sorte Capsicum spp., za katera je znano, da so odporna proti zadevnemu škodljivemu organizmu, s poreklom iz tretjih držav se lahko vnesejo v Unijo le, če jim je priloženo fitosanitarno spričevalo, v katerem je v rubriki „Dopolnilna izjava“ potrjena navedena odpornost.

▼M1

3. Z odstopanjem od točke (a)(i) odstavka 1 se za zadevna semena, ki so bila nabrana pred 15. avgustom 2020, v dopolnilni izjavi navede le izpolnjevanje pogoja iz točke (a)(ii) odstavka 1, vključuje pa tudi izjavo: „Semena so bila nabrana pred 15. avgustom 2020.“

4. V fitosanitarnih spričevalih, izdanih po 31. marcu 2021, se v dopolnilni izjavi potrdi, da so bila zadevna semena s poreklom iz tretjih držav testirana z eno od metod testiranja, ki ni metoda ELISA, kot je navedeno v točki 3 Priloge k Izvedbeni uredbi (EU) 2020/1191.

▼M2

Člen 10

Uradni pregledi ob vnosu v Unijo

Pristojni organ na mejnih kontrolnih točkah prvega prispetja v Unijo ali na kontrolni točki iz Delegirane uredbe Komisije (EU) 2019/2123 ( 1 ) vzorči in testira najmanj 20 % pošiljk zadevnih semen in zadevnih rastlin za saditev, kot je določeno v Prilogi k tej uredbi.

Za pošiljke zadevnih semen in zadevnih rastlin za saditev s poreklom iz Izraela je stopnja vzorčenja in testiranja 50 %, za pošiljke zadevnih semen s poreklom iz Kitajske pa 100 %.

▼B

Člen 11

Razveljavitev Izvedbenega sklepa (EU) 2019/1615

Izvedbeni sklep (EU) 2019/1615 se razveljavi s 15. avgustom 2020.

Člen 12

Obdobje uporabe

Ta uredba se uporablja do ►M2 31. maja 2023 ◄ .

Člen 13

Začetek veljavnosti

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.









PRILOGA

1. Načrti vzorčenja za semena, razen semen sorte Capsicum spp., za katera je znano, da so odporna proti zadevnemu škodljivemu organizmu

Vzorčenje semen za testiranje se opravi v skladu z naslednjimi načrti vzorčenja, in sicer glede na partije semen, kot je določeno v ustrezni preglednici mednarodnega standarda za fitosanitarne ukrepe št. 31 (Metodologije vzorčenja pošiljk, ISPM 31):

— za partije semen, ki vsebujejo 3 000 semen ali manj: uporaba hipergeometrijskega načrta vzorčenja, s katerim se lahko s 95-odstotno zanesljivostjo določi raven napadenosti rastlin, ki znaša 10 % ali več;

— za partije semen, ki vsebujejo več kot 3 000 vendar manj kot 30 000 semen: uporaba načrta vzorčenja, s katerim se lahko s 95-odstotno zanesljivostjo določi raven napadenosti rastlin, ki znaša 1 % ali več;

— za partije semen, ki vsebujejo več kot 30 000 semen: uporaba načrta vzorčenja, s katerim se lahko s 95-odstotno zanesljivostjo določi raven napadenosti rastlin, ki znaša 0,1 % ali več.

Za metode verižne reakcije s polimerazo (PCR) so podvzorci sestavljeni iz največ 1 000 semen.

Za encimsko imunsko metodo (ELISA) so podvzorci sestavljeni iz največ 250 semen.

▼M2

2. Načrti vzorčenja za zadevne rastline, razen tistih sorte Capsicum spp., za katere je znano, da so odporne proti zadevnemu škodljivemu organizmu

V primeru zadevnih rastlin, razen tistih sorte Capsicum spp., za katere je znano, da so odporne proti zadevnemu škodljivemu organizmu, se zbere 200 listov na enoto pridelave in kultivar, po možnosti mladih listov z vrha rastline.

V primeru simptomatičnih rastlin se vzorčenje za testiranje opravi na vsaj treh simptomatičnih listih.

▼B

3. Metode testiranja za odkrivanje in identifikacijo zadevnega škodljivega organizma na semenih, razen semen sorte Capsicum spp., za katera je znano, da so odporna proti zadevnemu škodljivemu organizmu

Za odkrivanje zadevnega škodljivega organizma na zadevnih semenih se uporabi ena od naslednjih metod testiranja:

— metoda ELISA do 1. oktobra 2020, le za potrditev, da so prosta škodljivega organizma, in sicer za izdajo rastlinskih potnih listov ali fitosanitarnih spričeval;

— verižna reakcija s polimerazo z reverzno transkripcijo (RT-PCR) v realnem času z uporabo primerjev in sond, opisanih v protokolu Svetovne semenarske organizacije (protokol ISF 2020) ( 2 );

— metoda RT-PCR v realnem času z uporabo primerjev in sond Menzel in Winter ( Acta Horticulturae , v tisku).

V primeru pozitivnega rezultata testa za odkrivanje se izvede druga metoda testiranja, ki je drugačna od tiste, uporabljene za odkrivanje, z eno od zgoraj navedenih metod RT-PCR v realnem času z uporabo istega vzorca za potrditev identifikacije. V primeru nedoslednosti med rezultati odkrivanja in identifikacije, pridobljenimi za pilirana semena, se obloga odstrani, semena pa se ponovno testirajo.

▼M2

4. Metode testiranja za odkrivanje in identifikacijo zadevnega škodljivega organizma na zadevnih rastlinah, razen tistih sorte Capsicum spp., za katere je znano, da so odporne proti zadevnemu škodljivemu organizmu, ter na zadevnih plodovih

Za odkrivanje zadevnega škodljivega organizma na zadevnih rastlinah, razen tistih sorte Capsicum spp., za katere je znano, da so odporne proti zadevnemu škodljivemu organizmu, ter na zadevnih plodovih se izvede ena od naslednjih metod testiranja:

▼B

— metoda ELISA, in sicer le za simptomatični material;

— konvencionalna metoda RT-PCR z uporabo primerjev Alkowni et al . (2019);

— konvencionalna metoda RT-PCR z uporabo primerjev Rodriguez-Mendoza et al . (2019);

— metoda RT-PCR v realnem času z uporabo primerjev in sond, opisanih v protokolu Svetovne semenarske organizacije (protokol ISF 2020) ( 3 );

— metoda RT-PCR v realnem času z uporabo primerjev in sond Menzel in Winter ( Acta Horticulturae , v tisku).

V primeru pozitivnega rezultata testa za odkrivanje se izvede druga metoda testiranja, ki je drugačna od tiste, uporabljene za odkrivanje, z eno od zgoraj navedenih metod RT-PCR z uporabo istega vzorca za potrditev identifikacije.